Presidensie ontken kortlys vir NVG-hoof | Maroela Media
Glynnis Breytenbach (8 April 2016) Foto: Jonisayi Maromo/ANA
Die presidensie het Donderdag mediaberigte ontken dat sekere name reeds op ŉ kortlys geplaas is as kandidate vir die posisie van Nasionale Direkteur van Openbare Vervolgings (NDOV).
“Die paneel wat deur pres. Cyril Ramaphosa op die been gebring is om kandidate te identifiseer en te kies vir oorweging is nog besig om die kortlys saam te stel. Daar steek dus geen waarheid in berigte oor kandidate op ŉ kortlys nie,” het Khusela Diko, Ramaphosa se woordvoerder, in ŉ verklaring gesê.
“’n Openbare verklaring sal uitgereik word sodra die kortlysproses afgehandel is.”
Mediaberigte het Donderdag beweer Andrew Chauke, die Suid-Gautengse direkteur van openbare vervolging, en Glynnis Breytenbach, ŉ voormalige aanklaer wat later by die DA aangesluit het, word albei vir die invloedryke posisie van NDOV oorweeg.
Ramaphosa het verlede maand ŉ aantal regsorganisasies en onafhanklike openbare instansies genooi om hom te help om mense te identifiseer wat vir die NDOV-pos oorweeg kan word.
Die paneel, onder die voorsitterskap van min. Jeff Radebe, is versoek om moontlike kandidate te identifiseer, vas te stel of hulle aan die nodige kriteria voldoen, onderhoude met hulle te voer en dan minstens drie kandidate vir die president aan te beveel.
Hoewel die paneel aanbevelings sal maak, bepaal die Grondwet dat slegs die president ŉ NDOV kan aanstel.
Diko het destyds gesê Ramaphosa sal wel met Michael Masutha, minister van justisie en korrektiewe dienste, beraadslaag voordat ŉ aanstelling gemaak word.
Die organisasies wat gevra is om insette te lewer is onder meer die Balieraad van Suid-Afrika, die Black Lawyers Association, die National Association of Democratic Lawyers, die Menseregtekommissie en die ouditeur-generaal van Suid-Afrika.
Die paneel moet binne 90 werksdae sedert 13 Augustus hul aanbevelings aan die president voorlê.
Sny die kortlys se stert af, onmiddelik, as dit die bevredigend is nie!!!!!
Wat van tawwe Thuli? (Madonsela). …ha…ha…
Die anti is te wit jong!
Glynnis sal nie die pos kry want Jeff Radebe en Michael Masutha sal namesn die ANC daarvoor sorg, sy is te ‘tough’ en objektief. Die ANC wil nie met nog ‘n Thuli Madonsela sit nie. Net ‘n stukkie inligting tov Madonsela, 95% vd OB se ondersoeke word deur die SOE gedoen maar die OB reik die verslag uit. Die Resewebank mandaat debakel van Mkhwebane is omdat sy self die aanbevelings in daardie verslag om politieke redes gaan verander het. ‘n Swak SOE = ‘n swak OB omdat die SOE die OB se werk doen
Kom ons hoop en bid Glynnis Breytenbach of Thuli Madonsela kry die pos.